Document ID: /roh_data/filtered/fineweb-2-filterrobots_roh.jsonl.gz/11276

Per restaurar la «Chamanna Cluozza» ha la regenza segirà 160'000 francs al Parc Naziunal Svizzer. Ils custs totals per il project da restauraziun muntan a 2,5 milliuns francs. En connex cun questa contribuziun chantunala vegn la chamona messa sut protecziun da monuments.
La «Chamanna Cluozza» è ina tegia che stat amez il Parc Naziunal Svizzer en l'Engiadina. Oriund era la chamona ina tegia da travs cun be ina stanza or da l'onn 1912. Il project prevesa da restaurar la tegia a moda cumpletta. Sco mesira per integrar la chamona en il maletg dal lieu, duai il bajetg puspè survegnir in tetg da schlondas.
Ord l'archiv: